### Beslutning

Godkendt.

Afbud: Oda Jacobsen

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokaldemokratisk proces. Anna Berg lokalområde søger om frigivelse af midler til nye energi rigtige lamper og lysstyring i [adresse].

## Indstillinger

Direktøren indstiller, at ansøgningen imødekommes med en rammebevilling på 65.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Anna Berg lokalområde har 350.000 kr. til rådighed i Få det fikset puljen. Lokalområdet har afholdt borgermøde den 27. november 2024, hvor der blev godkendt 6 projekter, heraf opgradering af inventar i [adresse].

Projektet om nye lamper i loft og i siderne af Sognegården er en del af at få moderniseret [adresse]. Der er indkøbt 150 nye stole og opsat nyt scenetæppe. Nye tidssvarende lamper i loftet og i siden af salen vil være med til at give hele Sognegården et løft. Der skal udskiftes 14 lamper i loftet og 9 væglamper. Projektet indeholder også styring af lys og lamper fra en central enhed ved indgangspartiet til [adresse].

Sognegården i [adresse] er med det høje aktivitetsniveau for alle aldre med til at skabe sammenhold i byen. Den ligger i centrum af byen og er let tilgængelig. Store, som små og unge som gamle, kommer i sognegården jævnligt for at deltage i aktiviteter som gymnastik, yoga, banko, morgensang for skolen, borgermøder osv.

Projektet søger om 65.000 kr. ekskl. moms til indkøb af nye lamper og lysstyringssystem.

*Drift og vedligeholdelse*

[adresse] varetager drift og vedligehold.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet.

## Økonomiske konsekvenser

Anna Berg lokalområde har 350.000 kr. i deres Få det fikset pulje.

Den samlede anlægssum til nye lamper og lysstyringssystem i sognegården udgør 65.000 kr.

Hvis projektet godkendes, har Anna Berg lokalområde herefter 285.000 kr. i til øvrige Få det fikset projekter.

[adresse] bemærkninger er indarbejdet i sagen.

### Sagens forløb

10/12/2025 Økonomiudvalget
Anbefales.

Afbud: Kenn Jacobsen